mk en mk mk es ar pt nl ro uk sq en ja el fr nl hbs_lat en it eo bn zh it pl ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk zh mk mk zh mk mk zh mk mk hbs_cyr zh mk mk zh mk mk zh mk ru hbs_cyr mk ru mk mk ru mk ru uk mk mk uk en mk mk mk ru mk mk mk mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Дали човекот што го бомбардираше пекингшкиот аеродром е терорист или жртва? · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Дали човекот што го бомбардираше пекингшкиот аеродром е терорист или жртва?
Објавено на 10 септември 2013 14:49 GMT
Прочитај го овој напис на বাংলা, ភាសាខ្មែរ, Malagasy, Français, Español, English
Човек во инвалидска количка, налутен поради лошото однесување на полицијата кон него, на Меѓународниот аеродром во Пекинг, вечерта на 20 јули 2013 година активираше домашно направена бомба притоа повредувајќи се само себеси.
Локалните медиуми го идентификуваа човекот како Ји Жонксинг, човек кој тврди дека неговиот хендикеп се должи на суровиот третман од страна на полицијата во градот Донггуан на југоистокот на Кина уште во 2005 година.
Репортер од новинската агенција Нанду, интервјуирал двајца адвокати кои во 2006 година го застапувале Ји и откриле дека бил претепан од страна на 7-8 полициски офицери кои користеле метални палки во градот Хоуде, Донггуан бидејќи Ји возел нелегално мото-такси возило. Неговиот ‘рбет бил перманентно оштетен од нападот, но локалните полициски власти тврделе дека тој сам се повредил кога паднал од возилото. И покрај тврдењето на сведок кој сведочел против полицијата, локалниот суд во 2008 година пресудил против Ји, а во полза на полицијата.
Kорисникот на Сина Веибо @chenshimanhua прикачил слика која го портретира очајот на Ji Zhongxing
Ји бил принуден да ги покрие судските трошоци, поради што западнал во долгови. Патувал до Пекинг и поднел претставка до Централната комисија за право и политика на Комунистичката партија на Кина барајќи повторно разгледување на неговото судење.
Во 2010, полициската станица во Хоуде му понудила на Ји околу 100 000 јуани (околу 15 000 американски долари) во замена за изјава во која ќе гарантира дека ќе ја запре неговата петиција.
Во мнозинството од коментарите на кинеските социјални медиуми се изразува сочуство со Ји, кој е перцепиран како жртва на општествена и политичка неправда. Ји уште во 2006 започнал со пишување на блог на кој што го опишува неговото искуство, а Фенг Чингјанг (@风青杨V) откако го разгледал неговиот блог заклучил:
Завршив со читањето на блогот на г-динот Ји и открив дека бил претепан и станал хендикепиран бидејќи возел нелегално авто-такси возило. Неговата фамилија има долгови и не успеале да добијат адекватен надомест и покрај долгогодишното поднесување на барања. Неговите родители починале, а неговото срце како да починало заедно со нив. Не се согласувам со начинот на којшто г-динот Ји се справил со својата несреќа. Сепак, доколку не сакаме да видиме нов г-дин Ји во оваа држава, мора да посветиме внимание на коренот на проблемот. Тој бил само една нормална личност на самиот почеток на се ова, што е тоа што го направи абнормален?
Сепак, има и такви кои веруваат дека јавната безбедност секогаш треба да има приоритет. Медиумскиот работник Јин Же (@凝哲同学) на пример напиша:
Јавното мислење во Кина е толку измешано. Лидерите кои имаат влијателно мислење не ги осудуваат оние кои спроведуваат насилен напад во јавноста. Дополнително, ги величаат насилниците како да се херои бидејќи не им наштетиле на други. Медиумите не го осврнуваат своето внимание на јавната безбедност бидејќи собирале информации и разни докази за да го претворат насилникот во жртва. Што се случи со нашето општество?…Од каде тие реагираа така различно за време на бомбашкиот инцидент во Бостон?
Но, интересот за јавната безбедност не доби многу на сила онлајн бидејќи Ји им сигнализирал на другите луѓе на аеродромот да се тргнат настрана пред да ја активира бомбата. Жао Ксиао (@赵晓), професор на Техничкиот универзитет во Пекинг, го бранеше Ји со зборовите:
Пред Ји Жонгксинг да ја активира бомбата, поминаа 10 минути додека се увери дека нема никој во негова близина, затоа само тој беше повреден. Тој е само една едноставна личност. Кој друг во оваа држава се осмелува да излезе и да каже: jас сум поправеден отколку што е тој?
Политички мотивираниот стрип на @Badiucao. Ји: кога сум лишен од правдата, си барам моја.
Авторот на сценарија за ТВ-драми @xiangrenli одекна:
Ји Жонгксинг му даде можности на нашиот правен систем, но нашиот суд нему не му даде можност. Повеќето Кинези сакаат да бидат набљудувачи и да уживаат во гледањето на моменти кога егзекуционерот го убива револуционерот. Некои дури купуваат колачиња испрскани со крв [симбол во романот на Лу Ксун, Медицина, во којшто луѓето веруваат дека колачињата можат да излечат болест на белите дробови]. Всушност никој не се осврнува на проблемот и затоа Ји Жонгксинг нема да биде последен [бомбаш-самоубиец].
@yourwisdom сподели слично гледиште:
[Ји] го искористи неговиот живот во замена за интерес од јавноста. Политичкиот систем продолжува да продуцира зло и неговите никулци продолжуваат да растат. Уште колку време контролата врз стабилноста ќе биде ефективна?
„Јужно од морето“ (@海之南) верува дека надвор има уште бомби:
Сите граѓани кои се соочиле со неправда се временска бомба! За да се деактивираат бомбите, поплаките мора да бидат канализирани и насочени. Одржувањето на општествената стабилност преку политичка контрола и репресија не води никаде.
Најнови написи од Источна Азија
Научно истражување укажува дека Кина можела да спречи 95% од случаите на коронавирус
Кина  17 март 2020
Црквите во Грција и Северна Македонија одбиваат да ги модифицираат ритуалите погодни за ширење на КОВИД-19
Западна Европа  11 март 2020
Будисти во Мјанмар им подарија бели рози на муслимани за Рамазан
Мјанмар (Бурма)  13 јануари 2020
Хрватските граѓани и бизниси искажуваат поддршка за Украина на различни начини
Источна и Централна Европа  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Источна и Централна Европа  18 февруари 2022
„Не го барав тоа“: Четири жени се борат против родовото насилство во Босна и Херцеговина
Источна и Централна Европа  21 јануари 2022
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани